Positiivse poole pealt - seljakott on nüüd olemas. 50-liitrine (pildil see sinine). Jah, ma tean, et see on väike, aga samas - kui palju saasta peab siis inimesel kaasas olema? Pesumajad on minuteada Ladina-Ameerikas üsna levinud nähtus ning mida vähem asju mul kaasas on, seda väiksem on materiaalne kahju, kui kott ära varastatakse. Siinkohal tuletan meelde, et kui tahta mõnelt Eesti kindlustajalt saada kahjutasu, siis tuleb kott panna hotelliseifi luku taha. Või langeda relvastatud röövi ohvriks. Ja kui sul juhtub tšekk alles olema, siis oma 100-kroonistest alukatest saad tagasi 25 krooni. Hea äri!